text: Firedobbelt verdensmester satser på OL i ny sportsgren
  05 juli 2018 kl. 12.10
  Orienteringsløberen Maja Alm, Haderslev, drømmer om at komme til OL. Donation på kvart mio. kr. skal hjælpe hende til Tokyo i 2020.
  
  Maja Alm, orienteringsløber: "Det har altid været en drøm for mig at komme til OL, og hvis jeg skal til OL, skal det være i atletik."
  Maja Alm har fire VM-titler i orienteringsløb på samvittigheden. Men løberen, der stammer fra Haderslev, har dog aldrig været til OL, idet orienteringsløb ikke er en olympisk disciplin. Derfor må hun stille op i en ny idrætsgren, hvis det skal lykkes.
  Maja Alm
  Alder: 29 årTitler: Seks VM-titlerStudie: Læser til tandlæge på Aarhus Universitet.
  Med en donation på 240.000 kr. fra Salling Fondene har hun dog nu muligheden for at repræsentere Danmark ved OL i Tokyo i 2020.
  - Det har altid været en drøm for mig at komme til OL, og hvis jeg skal til OL, skal det være i atletik, siger Maja Alm i en pressemeddelelse udsendt af Team Danmark.
  - Den giver mig det økonomiske fundament, der skal til, for at jeg kan at fokusere på både VM og OL i to forskellige idrætsgrene i de kommende to år, siger hun.
  Atletikdistancerne 5000 meter og 3000 meter forhindringsløb er de mest interessante for Maja Alm at satse på.
  